|  |  |
| --- | --- |
| **NAROČNIK:** | **Razvojni center Novo mesto d.o.o., Podbreznik 15, 8000 Novo mesto** |
|  | ki ga zastopa direktor Franci Bratkovičmatična številka: 1227319000ID za DDV: SI77074963 |

**in**

|  |  |
| --- | --- |
| **IZVAJALEC:** |  |
|  |  |

skleneta naslednjo

**POGODBO O IZVEDBI JAVNEGA NAROČILA**

**Zakup spletnega oglasnega prostora in besed na tujih trgih**

**»Destinacija Dolenjska«**

1. **člen**

Pogodbeni stranki ugotavljata, da je naročnik izvedel postopek oddaje javnega naročila v skladu z določili Zakona o javnem naročanju.

Izvajalec je bil izbran kot najugodnejši ponudnik za Zakup spletnega oglasnega prostora in besed na tujih trgih

»Destinacija Dolenjska« po ponudbi št. : \_\_\_\_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Razpisna dokumentacija in ponudba izvajalca št. \_\_\_\_\_\_ z dne \_\_\_\_\_\_\_ sta prilogi k tej pogodbi in njen sestavni del, zato mora izvajalec izvesti tudi vse obveznosti, ki niso izrecno navedene v tej pogodbi, izhajajo pa iz razpisne dokumentacije oziroma ponudbe izvajalca, in sicer v okviru ponujenih cen po tej pogodbi oziroma ponudbi.

1. **člen**

V primeru, da izvajalec nastopa skupaj s podizvajalci, s podpisom pogodbe pooblašča naročnika za izvedbo neposrednih plačil vsem v ponudbi navedenim podizvajalcem, skladno z vsakokratno veljavnim predpisom, ki ureja neposredna plačila podizvajalcu pri nastopanju ponudnika s podizvajalcem pri javnem naročanju.

Nosilec izvajalskih del mora k računu oziroma situaciji obvezno priložiti potrjene račune svojih podizvajalcev.

Pogodbena dela bo izvajalec opravil skupaj z naslednjimi podizvajalci:

|  |  |
| --- | --- |
|  | <podatki o podizvajalcu – naziv, polni naslov, matična št., ID za DDV, TRR> |
|  | Vrsta del, ki jih bo opravil podizvajalec: |  |
|  | Predmet del, ki jih bo opravil podizvajalec: |  |
|  | Količina: |  |
|  | Vrednost: |  |
|  | Kraj: |  |
|  | Rok izvedbe: |  |

1. **člen**

Operacija se izvaja v okviru »Operativnega programa za izvajanje Evropske kohezijske politike v obdobju 2014 – 2020«, prednostne osi: »Dinamično in konkurenčno podjetništvo za zeleno gospodarsko rast«; prednostne naložbe: »Razvoj in izvajanje novih poslovnih modelov za MSP, zlasti v zvezi z internacionalizacijo«; specifičnega cilja: »povečanje mednarodne konkurenčnosti MSP«. Naložbo sofinancirata Republika Slovenija in Evropska unija iz Evropskega sklada za regionalni razvoj.

Skupna pogodbena vrednost storitev po tej pogodbi znaša: \_\_\_\_\_\_\_\_\_\_\_\_ EUR (z besedo: \_\_\_\_\_\_\_\_\_\_\_\_\_\_\_\_\_\_\_\_\_ eurov \_\_/100). V ceno ni zajet davek na dodano vrednost.

Pogodbeni stranki se dogovorita za cene, ki izhajajo iz ponudbenega predračuna izvajalca, ki je sestavni del pogodbe.

S to pogodbo se izvajalec zaveže opraviti v pogodbi določene storitve, naročnik pa se zaveže, da mu bo za to plačal pogodbeno ceno. Pogodbeni stranki se sporazumeta, da so cene po tej pogodbi nespremenljive. Izvajalec ni upravičen do nobenih dodatnih plačil.

1. **člen**

Naročnik lahko usmerja izvajanje storitev po telefonu in elektronski pošti. Izvajalec se obvezuje, da bo za naročnika opravil storitev v roku določenem v obrazcu ponudba in predračun.

Naročnik je dolžan:

* potrjevati vse aktivnosti pred pričetkom izvedbe,
* upoštevati vse roke za oddajo zaprošenih odgovorov in dodatnih smernic,
* zagotoviti kontaktno osebo pri naročniku.
1. **člen**

Cene iz ponudbe - predračuna so nespremenljive ves čas trajanja pogodbe. Za količine, ki niso znane v času sklenitve te pogodbe, stranki skleneta aneks k tej pogodbi, pri čemer cene oblikujeta na podlagi kalkulativnih osnov iz ponudbe, navedene v prvem členu te pogodbe, posamezne cene pa ne morejo biti višje od cen iz cenika izvajalca, zmanjšane za popust iz navedene ponudbe.

1. **člen**

Kakovost storitve mora ustrezati obstoječim standardom, ki veljajo v stroki. Izvajalec bo storitev izvedel brezhibno, kvalitetno in strokovno.

1. **člen**

Izvajalec se zaveže, da bo storitve po tej pogodbi izvedel najpozneje do 30.9.2019.

V primeru, da izvajalec zamudi izvedbo pogodbenih obveznosti iz razlogov, ki niso na strani naročnika ter da ne gre za opravičeno zamudo, je dolžan plačati pogodbeno kazen v višini 0,5% pogodbene vrednosti za vsak dan zamude, obračunano na enak način kot pogodbena cena. Skupna pogodbena kazen ne more preseči 10% pogodbene cene. Pogodbena cena se neposredno obračuna pri plačilu računa.

V primeru, da bi zaradi zamude ali napake pri izvedbi naročniku lahko nastala škoda ali da bi izvedba z zamudo izgubila pomen, lahko naročnik nadomestno storitev naroči pri drugem izvajalcu na stroške zamudnika, lahko pa razdre pogodbo in zahteva povrnitev škode.

V primeru, da naročnik ugotovi pomanjkljivosti pri izvedbi del si lahko po tej pogodbi pridrži pravico zadržati plačilo dela vrednosti računa, ki ustreza ocenjeni vrednosti del potrebnih za odpravo pomanjkljivosti. Zadržani znesek naročnik uporabi za odpravo pomanjkljivosti, če izvajalec v roku, ki je določen, pomanjkljivosti ne odpravi.

1. **člen**

Izvajalec bo naročniku za opravljene storitve izstavil račun s specifikacijo in poročilom o opravljenih storitvah. Računi se izstavljajo mesečno. Izvajalec ne more izstaviti več kot tri (3) takšne račune. Pred izstavitvijo računa mora funkcionalnost opravljenih aktivnosti pismeno potrditi naročnik.

Naročnik bo poravnal račun za opravljene storitve v 30 dneh po prejemu listine, ki je podlaga za izplačilo, na transakcijski račun izvajalca.

1. **člen**

Izvajalec se zaveže, da bo:

* upošteval smernice Operativnega programa za izvajanje Evropske kohezijske politike v obdobju 2014 – 2020,
* da bo hranil celotno dokumentacijo vezano na pogodbo najmanj do konca leta 2023,
* da bo naročniku omogočil vpogled v dokumentacijo in mu jo na njegovo zahtevo tudi posredoval in
* da bo za dokumentacijo zagotavljal revizijsko sled.
1. **člen**

Pogodbeni stranki se obvezujeta, da bosta naredili vse, kar je potrebno za izvršitev te pogodbe, in da bosta pri tem ravnali kot dobra gospodarja.

1. **člen**

Kontaktna oseba izvajalca je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Kontaktna oseba naročnika je Franci Bratkovič.

1. **člen**

Pogodbeni stranki se bosta vzdržali vseh dejanj, ravnanj ali opustitev, ki bi lahko kakorkoli ovirala izpolnjevanje te pogodbe. Morebitna sporna razmerja v zvezi s to pogodbo bosta pogodbeni stranki reševali sporazumno, če to ne bo mogoče, pa bo o sporu odločalo Društvo mediatorjev Slovenije oziroma pristojno sodišče v Novem mestu.

1. **člen**

Pogodba je sestavljena in podpisana v dveh (2) enakih izvodih, od katerih prejme vsaka od pogodbenih strank po en (1) izvod.

|  |  |  |
| --- | --- | --- |
| Številka: |  | Številka: |
| Datum: |  | Datum: |
|  |  |  |
| IZVAJALEC: |  | NAROČNIK: |
|  |  |  |
|  |  | Razvojni center Novo mesto d.o.o. |
|  |  | direktor |
|  |  | Franci Bratkovič |